Petkūniškių tiltas

Petkūniškių tiltas – tiltas per Dubysą kelyje . Stovi Raseinių rajono savivaldybėje, 2 km į pietvakarius nuo Kaulakių, skiria Pagojukų ir Raseinių seniūnijas. Tiltas kerta mišku apaugusį gilų upės slėnį. Prieigose, Raseinių pusėje, įrengta autobusų stotelė, stovi rodyklė į Padubysio piliakalnį (3 km).Petkūniškių tiltas Google Street View 2024-06

 Istorija 

1934 m. buvo statomas Raseinių-Grinkiškio plento gelžbetoninis tiltas per Dubysą. Prie jo 2 pamainomis dirbo 25 žmonės. Statybos pradėtos liepos 5 d., buvo tikimasi tais pačiais metais jį užbaigti. 78,3 m bendro ilgio tiltą ant 4 atramų už 71 000 lt statė inž. Sobolis.„Lietuvos aidas“. Žinutės apie Raseinių apskritį. Stato tiltą autc.lt, 1934-09-06. p. 5 Trijų angų 78 m ilgumo gelžbetoninį tiltą, Dubysos upe praplaukus Bralinskų vandens malūną, tarpukaryje pažymėjo hidrologas Steponas Kolupaila.Steponas Kolupaila.Mūsų vandens keliai. Dubysa upese.lt

1964 m. pastatytas metalinis tiltas per Dubysą. Statinys trijų tarpatramių, 66,60 m ilgio.Henrikas Kebeikis. Tiltas per Dubysą kelio Raseiniai–Baisogala 9,0 km lietuvai.lt, p. 171Petkūniškių tiltas maps.lt Važiuojamosios dalies plotis 7 m, šalitilčių plotis po 1 m. Tarpatramio perdangą sudaro keturios tėjinio skerspjūvio metalinės sijos, tarpusavyje sujungtos metaliniais ryšiais. Ant sijų įrengta gelžbetoninė plokštė. Atramos - monolitinio gelžbetonio. 

 Rekonstrukcija 

2024 m. parengtas techninis darbo projektas tilto rekonstrukcijai.Krašto kelio Nr. 225 Raseiniai–Baisogala 7,199 km tilto per Dubysą rekonstravimo darbų atlikimas viesiejipirkimai.lt Nustatyta, kad 2023 m. tiltu per parą važiavo vidutiniškai 2484 automobiliai, iš kurių 224 – sunkusis transportas. Esamas tiltas pastatytas 1962 m. Jis
73,70 m ilgio (atstumas tarp sparnų briaunų), su 3 tarpatramiais: 22,05+22,10+22,05 m. Perdangos konstrukcija plieninė, sijinė briaunota, karpyta, suvaržyta vertikaliais ir horizontaliais ryšiais. Skerspjūvyje sudėtos keturios plieninės dvitėjinės sijos. Ant sijų sumontuotos gelžbetoninės plokštės. Krantinės atramos - masyvus gelžbetoninis liemuo su gelžbetoniniu rygeliu viršuje, taip pat atkalte ir sparnais. Tarpinės atramos - masyvus gelžbetoninis liemuo su gelžbetonine atramine aikštele viršuje. Atramų pamatai nežinomi. 

Su rekonstrukcija susiję darbai pradėti 2025 m. rugpjūčio mėn.Raseinių rajone prasideda tilto per Dubysą remonto darbai – bus eismo ribojimų delfi.lt 2025-08-14 Numatytas tilto išplatinimas, nepakitusi konstrukcija - trijų tarpatramių, su dviem tarpinėmis atramomis. Krantinės ir tarpinės atramos rekonstruojamos įrengiant papildomus gręžtinius polius šalia esamų kaltinių polių. Klojama nauja perdanga su daugiau plieninių sijų (vietoje esamų 4) jos skerspjūvyje. Ant tilto numatoma 9,0 m važiuojamoji dalis, vienas 2,5 m pločio šalitiltis pėstiesiems ir dviračių takui.
 Šaltiniai 

 Nuorodos 

 Historische Messtischblätter (TK25) + Luftbilder susudata.de

Kategorija:Raseinių rajono tiltai
Kategorija:Tiltai per Dubysą
Kategorija:Lietuvos sijiniai tiltai
Kategorija:Kaulakiai